[{"text_idx": "#000000", "text": "Rhywun ar dy ochr di"}, {"text_idx": "#000002", "text": "Eisiau cyngor am sut i gael ffrindiau newydd a gwneud bywyd ychydig yn fwy diddorol? Gofynnir sut i wneud newidiadau a bod yn fwy cymdeithasol yn Coda\u2019r Meic yr wythnos hon. Dyma\u2019n cyngor."}, {"text_idx": "#000003", "text": "Coda\u2019r Meic ydy dy gyfle di i ofyn cyngor am unrhyw beth sy\u2019n dy boeni. Rydym yma i wrando a chynnig cyngor. Mae manylion #codarmeic ar y dudalen hon, ond cofia nad yw\u2019r cyngor yn dod yn syth. Os wyt ti angen cyngor sydyn yna cysyllta a\u0302\u2019r llinell gymorth."}, {"text_idx": "#000005", "text": "Rwyf wedi bod yn teimlo mor ddiflas ac unig yn ddiweddar. Rwyf angen cyngor ar sut i wneud ffrindiau a chael bywyd cymdeithasol gwell. Oes gennych chi gyngor i\u2019w roi?"}, {"text_idx": "#000006", "text": "Mae\u2019n ddrwg gen i glywed dy fod di\u2019n teimlo mor ddiflas ac unig ar hyn o bryd. Mae\u2019n siw\u0302r bod hynny\u2019n anodd i ti. Efallai byddai\u2019n help gwybod nad ti yw\u2019r unig un sy\u2019n teimlo fel hyn. Mae bywyd mor gyflym y dyddiau hyn fel nad yw\u2019n hawdd cyfarfod pobl a chadw ffrindiau bob tro. Mae\u2019n beth da dy fod di wedi ymestyn allan am gyngor ar sut i newid y sefyllfa yma. Gobeithiaf fod y wybodaeth yma yn rhoi ychydig o syniadau i ti am sut i wneud ffrindiau a gwella dy fywyd cymdeithasol."}, {"text_idx": "#000007", "text": "Mae\u2019r syniad o gyfarfod a gwneud ffrindiau yn gallu teimlo\u2019n eithaf brawychus, ond unwaith i ti gychwyn bydd pethau\u2019n dod yn haws! Beth am ystyried ymuno a\u0302 grw\u0302p? Gwna restr o\u2019r pethau rwyt ti\u2019n ei fwynhau neu defnyddia\u2019r cyfle yma i roi tro ar hobi rwyt ti eisoes wedi rhoi cynnig arni. Byddi di\u2019n dod i adnabod pobl wrth wneud pethau. Mae yna lawer o grwpiau a dosbarthiadau wedi\u2019i selio ar weithgareddau gallet ti roi cynnig arnynt. Dyma ychydig o syniadau i\u2019w hystyried:"}, {"text_idx": "#000009", "text": "Mae gwirfoddoli yn ffordd wych arall o gyfarfod ffrindiau newydd. Mae ymchwil yn dangos bod pobl yn teimlo\u2019n hapusach pan fyddant yn helpu pobl eraill neu gymunedau. Edrycha ar yr erthygl Meic Gwirfoddoli \u2013 Beth Sy\u2019n Dda Amdano?"}, {"text_idx": "#000011", "text": "Camu allan o sefyllfa gyfforddus"}, {"text_idx": "#000013", "text": "Bydd cymryd rhan mewn gweithgareddau a\u0302\u2019ch gilydd yn helpu, bydd gennych chi rywbeth yn gyffredin yn awtomatig. Yna bydd posib symud ymlaen i ddarganfod y pethau sy\u2019n gyffredin rhyngoch, fel eich hoff gerddoriaeth. Bydd hyn yn dod yn haws wrth i ti ei wneud fwy, a byddi di\u2019n dod yn fwy hyderus."}, {"text_idx": "#000014", "text": "Yn dymuno pob lwc, cyfeillgarwch a llawer o hwyl i ti!"}, {"text_idx": "#000016", "text": "Mae Meic yn llinell gymorth, gwybodaeth ac eiriolaeth i blant a phobl ifanc 0 i 25 oed yng Nghymru. Rydym yn agored o 8am i hanner nos, 7 diwrnod yr wythnos. Mae posib cysylltu ar y ffo\u0302n (080880 23456), neges testun (84001) ac ar y we yn rhad ac am ddim."}, {"text_idx": "#000020", "text": "Oes rhywun yn gwrando arnat ti?"}, {"text_idx": "#000021", "text": "Rhywun i wrando. Rhywun i'th gymryd o ddifrif. Rhywun i roi cyngor."}]